open-index/open-wikipedia-markdown huggingface dataset:
ברחוב האחיות השחורות

**ברחוב האחיות השחורות** (באנגלית: ***On Black Sisters Street***) הוא רומן מאת צ'יקה אוניגווה שנכתב במקור באנגלית אך יצא לאור לראשונה בתרגום להולנדית בשם ***Fata Morgana***. הספר משמיע את קולן של נשים שהיגרו לאירופה מאפריקה שנאלצות לפנות לתעשיית המין כדי לשרוד. הספר תורגם לעברית על ידי נעה שביט ויצא לאור באריה ניר הוצאה לאור ב־2013. הספר זכה בפרס NLNG  לשנת 2012, הפרס הספרותי החשוב ביותר בניגריה.

## תקציר עלילה
עלילת הספר מתרחשת בין ניגריה לבלגיה, ועוקבת אחר חייהן של אָמָה, סיסי, אֶפֶה וג'ויס, אשר נפגשות בדירה בקומת קרקע, שיש בה חמישה חדרי שינה בגודל תא טלפון וקירות צבועים באדום, באזור מוזנח ואפרורי של אנטוורפן. ארבען פותו על ידי אותו סוחר נשים מניגריה עם הבטחות לעושר מהיר המצפה להן באירופה. עם רדתן מהמטוס בבלגיה הן מובלות לדירה שמנהלת מאדאם, נדרשות למסור לה את דרכוניהן ומתחילות מיד לעבוד בזנות – בברים וברובע החלונות האדומים. אבל כאשר סיסי, שמנסה לזכות בחירותה, נרצחת, עולמן השברירי ממילא עומד בפני קריסה.
מלוכדות בשל הטרגדיה, שלוש הנשים שנותרו – ג'ויס, יפהפייה סודנית, היחידה שנשארה בחיים מכל משפחתה; אָמָה, שתוקפנותה מסתירה עבר של התעללות; ואֶפֶה, שנחושה להעניק לבנה עתיד טוב יותר משלה – מתחילות לחלוק את סיפוריהן. אלה הם סיפורים על ייאוש, חולשות אנוש וחלומות מנופצים אך גם על שמחה, נדיבות ואהבה.

## עבודת התחקיר
עלילת הספר מתבססת על תחקיר מקיף וראיונות עם נשים ניגריות מתעשיית המין באירופה שערכה הסופרת, ילידת ניגריה, שהתגוררה בעת הוצאת הספר 17 שנים בבלגיה. את התחקיר לספר החלה אוניגווה בבית הקפה ששימש מקום מפגש לקהילה הניגרית באנטוורפן: 

## חשיבות
"ברחוב האחיות השחורות" זיכה את הסופרת בפרס NLNG, הפרס הספרותי החשוב ביותר בניגריה, ב-2012. עם פרסום הספר נסעה הסופרת לבתי ספר בערים וכפרים בניגריה יחד עם ארגוני סיוע והרצתה לנערות בנות 14–16 (גיל הכניסה לעולם הזנות) על נתיב הסחר בנשים מניגריה למדינות אירופה.

## לקריאה נוספת
*פרק ראשון מתוך הספר, באתר "עברית"
*ביקורת על הספר  בבלוג "אלה יווניה קוראת ספרים", בלוג ביקורות ספרים

## הערות שוליים

קטגוריה:סיפורת פמיניסטית
קטגוריה:ספרות אפריקאית
קטגוריה:ספרי אריה ניר הוצאה לאור
דומי X5

**דומי X5** (באנגלית: **Domy X5**) הוא קרוסאובר קומפקטי מתוצרת יצרנית הרכב הסינית **Zotye Auto**  (שם רשמי: "Zotye International Automobile Trading Co., Ltd", שם בסינית: "众泰汽车") מסדרת "Domy" אשר מיוצר משנת 2015 ועד היום בסין.

## "דומי X5"

* דגם ה"דומי X5" הוצג לראשונה בשנת 2015 בתערוכת הרכב הבין-לאומית של שאנגחאי.
* מכירות דגמי "דומי X5" החלו בספטמבר 2015.
* 5 דלתות.
* 5 נוסעים.
* מנוע בנזין.
* מנוע הנעה קדמית.
* מחיר היחידה מדגמי "דומי X5" בסין עמד על 79,800 - 108,000 רנמינבי (2015).

## תמונות

קובץ:Domy X5 China 2017-03-26.jpg |דומי X5
קובץ:Domy X5 3 China 2017-03-26.jpg |דומי X5
קובץ:Zotye Domy X5 top rear.jpg |דומי X5
קובץ:Zotye Domy X5 rear.jpg |דומי X5

## ראו גם
* זוטי דומי X7
* Zotye T500
* Zotye T700
* Zotye Z100
* Zotye Z300
* Zotye Z500
* זוטי SR7

## קישורים חיצוניים

* אתר Zotye Auto

## הערות שוליים

קטגוריה:דגמי מכוניות שהושקו ב-2015
קטגוריה:קרוסאובר
קטגוריה:רכבי זוטי
קטגוריה:כלי רכב המיוצרים בסין
רחובות הנהר (פירושונים)

**רחובות הנהר** הוא שם מקום המופיע במקרא, ועל פי הקבלה מסמל את ספירת הבינה.

## הערות שוליים
בניטו גארסיה

**בניטו גארסיה קאנו** (בספרדית: **Benito García Cano**, 3 באפריל 1915 – 24 באוגוסט 1999) היה כדורגלן ספרדי ששיחק בעמדת הבלם בשנות ה-30 וה-40 של המאה ה-20 שנודע בשמו הפרטי, **בניטו**. שיחק שש שנים במדי ברצלונה, עמה זכה בגביע הספרדי ובאליפות ספרד. כמו כן היה גם מאמן כדורגל ויזם, מהמקימים של רשת חנויות ספורט, "בניטו ספורטס".

## קריירה
בניטו החל את הקריירה שלו במספר קבוצות קטנות. תחילה בבטיס דה קווטרו קמינוס, בהמשך בפניה אלברס דה מדריד ולאחר מכן בנסיונל מדריד. ב-1938 שיחק בקרטחנה, וכעבור שנה חתם בשורות ברצלונה, מהקבוצות הבכירות בכדורגל בספרד. בעונת 1940/1941 החל לשחק באופן תדיר בהגנת הקבוצה. בעונת 1941/1942 התקשתה ברצלונה בליגה והייתה על סף ירידה לליגה השנייה, אך בזכות מספר ניצחונות במחזורי הסיום של העונה נמנעה מכך. חרף חוסר ההצלחה בליגה, זכתה ברצלונה בסוף העונה בגביע הספרדי. במשחק הגמר שנערך ב-21 ביוני 1942 נגד אתלטיק בילבאו פתח בניטו בהרכב ברצלונה וסייע לקבוצתו לנצח 4–3 בהארכה. בעונת 1944/1945 ערך 5 הופעות בליגה ולקח חלק בזכייתה של ברצלונה באליפות השנייה בתולדותיה. בסיום העונה, בגיל 30, פרש ממשחק.

בניטו אמנם לא היה קטלאני, אך בזכות תקופתו בברצלונה, בירת קטלוניה, זכה להשתתף במשחק ידידות של נבחרת קטלוניה ב-1942.

לאחר שפרש ממשחק, החל בניטו לעסוק כמאמן כדורגל. במהלך השנים אימן באופן בלעדי קבוצות ברחבי קטלוניה, כולן בליגות הנמוכות בספרד. תחילה אימן ארבע שנים את סנט אנדראו שמברצלונה, והוא הוביל אותה להעפלה לליגה השנייה ב-1950. בעונת 1951/1952 אימן את בדלונה שבקרבת ברצלונה, גם היא בליגה השנייה, אך בסיום העונה ירדה הקבוצה לליגה השלישית. בהמשך אימן את טראסה ומנרזה, לשתיהן עזר לזכות באליפות הליגה השלישית, קלוב אירופה ולסיום מטארו. ב-1961 חדל מעבודתו כמאמן.

ב-1943, עוד בזמן שהיה שחקן ברצלונה, הקים ביחד עם חברו לקבוצה מריאנו מרטין רשת חנויות ספורט שזכתה להצלחה לאורך השנים ונודעה בהמשך בשם "בניטו ספורטס". ב-24 באוגוסט 1999 הלך בניטו לעולמו, בגיל 84.

## תארים
### כשחקן
;ברצלונה
* אליפות ספרד: 1944/1945
* הגביע הספרדי: 1941/1942

### כמאמן
;סנט אנדראו
* אליפות הליגה השלישית בספרד: 1949/1950
;טראסה
* אליפות הליגה השלישית בספרד: 1953/1954
;מנרזה
* אליפות הליגה השלישית בספרד: 1955/1956

## לקריאה נוספת

* 
* Antoni Closa, Jaume Rius. Selecció Catalana de Fútbol: nou dècades d'història. Any 1999. Editorial Jaume Rius. 


## קישורים חיצוניים

* Benito Garcia Cano באתר webdelcule

## הערות שוליים

קטגוריה:בלמי כדורגל ספרדים
קטגוריה:כדורגלנים ספרדים
קטגוריה:כדורגלני ברצלונה
קטגוריה:מאמני כדורגל ספרדים
קטגוריה:ספרדים שנולדו ב-1915
קטגוריה:ספרדים שנפטרו ב-1999
בנזואיל פראוקסיד

**בנזואיל פראוקסיד** הוא תרופה וכימיקל תעשייתי. כתרופה הוא משמש לטיפול מקומי באקנה. תופעות לוואי נפוצות לתרופה הן גירוי, יובש והתקלפות העור. בטיחות השימוש בו במהלך ההריון אינה ידועה.

## שימוש בטיפול בפצעי בגרות
בנזואיל פראוקסיד יעיל בהפחתת מספר פצעי הבגרות ובחומרתם ואינו גורם לחסינות אנטיביוטית.

השימוש בבנזואיל פראוקסיד הוא בצורת ג'ל, משחה או נוזל הנמרחים ישירות על פצעי הבגרות בריכוזים של 2.5%, 5% ו-10%. היעילות של הריכוז הנמוך של בנזואיל פראוקסיד דומה לזו של הריכוזים הגבוהים יותר, ובשימוש בו פחות תופעות לוואי.

בנזואיל פראוקסיד גורם לעיתים לגירוי ויובש בעור המטופל, אך לרוב העור מפתח עמידות לתרופה לאחר כשבוע. כשליש מהמטופלים בבנזואיל פראוקסיד מפתחים רגישות לקרינת UV-B וכאחד מחמש מאות מפתחים רגישות יתר לתרופה.

לבנזואיל פראוקסיד היכולת להלבין בגדים צבעוניים ושיער ויש להיזהר במהלך שימוש בתרופה.

## קישורים חיצוניים

## הערות שוליים

קטגוריה:משחות תרופתיות
קטגוריה:תרופות לפי א'-ב'
קטגוריה:רשימת התרופות החיוניות של ארגון הבריאות העולמי
Zotye Z100

**Zotye Z100** היא מכונית סופרמיני המוגדרת כמכונית עירונית  מתוצרת יצרנית הרכב הסינית **Zotye Auto**  (שם רשמי: "Zotye International Automobile Trading Co., Ltd", שם בסינית: "众泰汽车") אשר יוצרה בין השנים 2013–2017.

דגם "Zotye Z100" התבסס על דגם "סוזוקי אלטו"  (קרוי בסין: "Jiangnan Alto", קוד רכב בסין: "CA71") אשר נמכר בסין בין השנים 1988 - 2013.

## "Zotye Z100"

* דגם "Zotye Z100"  הוצג לראשונה בשנת 2012 בתערוכת הרכב הבין-לאומית של שאנגחאי.
* מנוע קדמי - 1.0 ליטר.
* מנוע בנזין.
* מנוע הנעה קדמית.
* מחיר היחידה מדגם "Zotye Z100" בסין עמד על 23,800-25,800 רנמינבי (2013).

## תמונות

קובץ:Zotye Z100 China 2015-04-08.jpg | דגם "Zotye Z100" 
קובץ:Zotye Z100 China 2016-04-09.jpg| דגם "Zotye Z100"  
קובץ:Zotye Z100 02 China 2015-04-08.jpg | דגם "Zotye Z100" 
קובץ:Zotye Z100 2 China 2014-04-16.jpg | דגם "Zotye Z100" 
קובץ:Zotye Z100 China 2016-04-07.jpg | דגם "Zotye Z100" 
קובץ:Zotye Z100 China 2014-04-16.jpg | דגם "Zotye Z100" 


## ראו גם
* דומי X5
* Zotye T500
* Zotye T700
* Zotye Z300
* Zotye T300

## קישורים חיצוניים

* אתר Zotye Auto

## הערות שוליים

קטגוריה:דגמי מכוניות שהושקו ב-2012
קטגוריה:מכוניות סופרמיני
Z100
קטגוריה:כלי רכב המיוצרים בסין
טוטם ספרים

**טוטם ספרים** היא הוצאת ספרים עצמאית ישראלית, המוציאה לאור ספרי פרוזה ושירה ישראלים.
## היסטוריה
הוצאת טוטם נוסדה בשנת 2012 בידי הסופרת והמבקרת לילי פרי, שמשמשת כעורכת הראשית. בהוצאה ראו אור מספריהם של משוררים וסופרים, ביניהם: רן יגיל, דב בהט, יוכבד בן-דור, רבקה רז, מאיר עוזיאל, ענת לויט, איציק אביב.

ספר הפרוזה ברבורים בג'רוזלם ביץ' מאת לילי פרי, בהוצאת טוטם, היה בין המועמדים לפרס ספיר לספרות בשנת 2019.

ההוצאה מפעילה את מגזין האינטרנט הספרותי "סלונט", שמוקדש לאהבת המילה הכתובה. לילי פרי היא העורכת הראשית של האתר. בין חברי המערכת: רן יגיל, פרופ' אורציון ברתנא, פרופ' גד קינר קיסינגר. סלונט נותן מקום ליצירות ספרותיות של יוצרים ותיקים וחדשים. באתר מתפרסמים שירים, סיפורים, סקירות ספרות, המלצות על ספרים ומאמרים ספרותיים. במדור "נעים להכיר" מתפרסמים ראיונות אישיים עם סופרים ומשוררים. כמו כן, מערכת האתר מקיימת ראיונות ושיחות ספרותיות און-ליין עם מגוון יוצרים, שמתפרסמים בערוץ היוטיוב של סלונט.

## קישורים חיצוניים
*

*ספרי טוטם ספרים במאגר הספרייה הלאומית
*ספרי טוטם באתר עברית
*נורית ויסמן, על טוטם ספרים, באתר נוריתה
*אתר האינטרנט של המגזין הספרותי סלונט
*סלונט ברשת החברתית פייסבוק
*סלונט מגזין ספרותי בערוץ יוטיוב

## הערות שוליים

קטגוריה:הוצאות ספרים בישראל
קטגוריה:כתבי עת מקוונים ישראליים
קטגוריה:ישראל: חברות שהוקמו ב-2012
עאלמין

בפילוסופיה האסלאמית, המושג **עאלמין** (בערבית: **عالمين**) מתייחס ליקום כולו, לעולמות, או לקוסמוס. המושג כולל את האנשים, הצמחייה, החיות, כדור הארץ, הכוכבים, השדים והמלאכים.

## קישורים חיצוניים

## הערות שוליים

קטגוריה:אסלאם
הלב שלי עומד למכירה

"**הלב שלי עומד למכירה**" הוא סינגל שהוקלט על ידי הזמרת הישראלית מאיה בוסקילה. השיר יצא לאור ב-12 במרץ 2019, על ידי חברת התקליטים של הפי"ל. השיר עתיד להיכלל באלבומה החמישי של בוסקילה, אשר שמו טרם פורסם.

עם יציאתו נכנס השיר אל המקום ה-6 במצעד של מדיה פורסט.

## רקע וכתיבה
השיר נכתב על ידי נועם חורב, הולחן על ידי סתיו שמש והופק על ידי תמיר צור. השיר הוא מעין בלדת פופ, בו בוסקילה מדברת על שברון לב שחוותה ועל כך שלאחר המקרה, הלב של כביכול "עומד למכירה".

יוסי חרסונסקי סקר את השיר בחיוב והעניק לו ציון של שלושה וחצי כוכבי זהב מתוך חמישה בסך הכל.

## וידאו קליפ
טרם יצא הווידאו קליפ המלא של השיר, העלתה מאיה בוסקילה לערוץ היוטיוב של את האודיו הרשמי של השיר, בו ניתן לראות את עטיפתו של הסינגל. בנוסף לכך, ניתן לראות באודיו את מילותיו של השיר.

נכון לינואר 2022, מונה הצפיות של הקליפ עומד על כ-860 אלף צפיות.

## מיקומי שיא

## קישורים חיצוניים

## הערות שוליים

קטגוריה:שירי מאיה בוסקילה
קטגוריה:שירים בעברית
קטגוריה:שירים שנכתבו על ידי נעם חורב
קטגוריה:שירים שהולחנו על ידי סתיו שמש
קטגוריה:שירים שהופקו על ידי תמיר צור
קטגוריה:שירים על בכי
קטגוריה:שירים על כאב לב
מניבים קרן הריט החדשה

**מניבים קרן הריט החדשה** היא חברה ציבורית הפועלת כקרן השקעות בנדל"ן מניב בישראל. זו קרן נאמנות להשקעות בנדל"ן, ומחזיקה ומנהלת נכסי נדל"ן מניבים. מאז אפריל 2017 נסחרת מניית הקרן בבורסה לניירות ערך בתל אביב, והיא חלק ממדד ת"א 90 ומדד ת"א נדל"ן. לקרן אין בעלי שליטה.

## היסטוריה
מניבים קרן הריט החדשה היא קרן להשקעות במקרקעין בישראל (קרן REIT). הקרן הוקמה בשנת 2015, לאחר גיוס של 267 מיליון שקל ממשקיעים מגוונים, ביניהם פועלים שוקי הון, מיטב דש, אוניברסיטת בר-אילן, אי.בי.אי, הלמן אלדובי, גילעד גמלאות לעובדים דתיים וגופים נוספים. מניבים היא חברה ציבורית, הנסחרת בבורסה לני"ע בתל אביב. בעלי המניות העיקריים בקרן הם גופים מוסדיים. לחברה נכסים מניבים בשטח כולל של כ-308,000 מ"ר עילי וכ-76,000 מ"ר שטחי חניה. הנכסים המניבים מתמקדים בעיקר בתחומי תעשייה ולוגיסטיקה, משרדים והייטק ומסחר בישראל.

## קישורים חיצוניים
* 

## הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:חברות נדל"ן ובנייה ישראליות
קטגוריה:קיסריה: חברות
קטגוריה:קרנות השקעה בנדל"ן
קטגוריה:ישראל: חברות שהוקמו ב-2015
אבי בן אסאייג

**אבי בן אסאייג** (נולד בשנת 1965) הוא מנכ"ל אסם השקעות החל מאוגוסט 2018.

## ביוגרפיה
בן אסאייג נולד וגדל בשדרות להורים עולים ממרוקו. את לימודיו התיכוניים סיים בשנת 1983 בכפר הנוער "הדסים".

הוא סיים בהצטיינות תואר ראשון בכלכלה וחשבונאות בבית הספר למנהל עסקים רקנאטי באוניברסיטת תל אביב. ב-2005 סיים את התוכנית למנהלים בכירים של בית הספר למנהל עסקים באוניברסיטת הרווארד (AMP).
את דרכו המקצועית בראיית חשבון החל בן אסאייג ב-1992 כמנהל ביקורת בסומך חייקין KPMG. לאחר שלוש שנים מונה לסמנכ"ל כספים (CFO) בחברת אניגמה מערכות מידע וב-1997 החל את תפקידו כראש אגף הכספים ב-ECI.

לאחר שנתיים קודם לתפקיד סמנכ"ל כספים (CFO) של ECI, תפקיד שאותו מילא במקביל להצטרפותו לדירקטוריון ולוועדת הביקורת של חברת איסיטל. ב-2001 החל בן אסאייג את תפקידו כסמנכ"ל הכספים (CFO) של קבוצת שטראוס ולאחר 6 שנים התקדם לתפקיד משנה למנכ"ל ומנהל תפעול ראשי (COO) של הקבוצה. בשנת 2009 עבר אבי בן אסאייג לחברת אי די בי תיירות שם שימש כמנכ"ל וכשנה לאחר מכן הוא מונה למנכ"ל דלק ישראל.

לקבוצת אסם השקעות הגיע אבי בן אסאייג בשנת 2015 כמשנה למנכ"ל לאסטרטגיה, שיווק שרשרת אספקה ומצוינות עסקית, ולאחר כשנה קיבל לידיו את תפקיד מנכ"ל חטיבת המזון של החברה. בתפקידו זה היה בן אסאייג אחראי על פעילות חברת צבר, טבעול, בונז'ור, בית השיטה ומוצרי הבישול והאפייה של אסם (פסטה, פתיתים, קמח ושקדי מרק). בתפקידו זה הוביל בן אסאייג את המהלכים לשיפור תזונתי של מוצרי אסם.

באוגוסט 2018 הודיעה אסם על החלטתו של איציק צאיג לסיים את תפקידו ואבי בן אסאייג מונה במקומו למנכ"ל הקבוצה. במקביל לתפקידו באסם הוא משמש כדירקטור בהתנדבות של המרכז הרפואי הדסה. בספטמבר 2022 הגיעה הנהלת אסם להסכם עם העובדים על העלאת שכר המינימום ל-6,000 ש"ח.

בן אסאייג נשוי ואב לשלוש בנות. מתגורר בשוהם. אחיו הוא יהודה בן אסאייג, מנכ"ל מנורה מבטחים ביטוח.

## קישורים חיצוניים

* 
* 

## הערות שוליים

קטגוריה:בוגרי אוניברסיטת תל אביב
קטגוריה:מנכ"לים ישראלים
קטגוריה:סמנכ"לי כספים ישראלים
קטגוריה:דירקטורים ישראלים
קטגוריה:שדרות: אישים
קטגוריה:שוהם: אישים
קטגוריה:בוגרי פנימיית הדסים
קטגוריה:ישראלים שנולדו ב-1965
NGC 4564

**NGC 4564** היא גלקסיה אליפטית בקבוצת הכוכבים בתולה, הנמצאת במרחק של כ-54 מיליון שנות אור ממערכת השמש ושייכת לצביר הבתולה.

## היסטוריה
לגלקסיה בהירות נראית מדרגה 10.92 והיא התגלתה ב-15 במרץ 1784 על ידי האסטרונום ויליאם הרשל, שכלל אותה ברשימת הערפיליות שפרסם בשנת 1786 תחת הציון **II.68**, כאשר היא מתוארת רק כדי בהירה. בנו, ג'ון הרשל, צפה בה גם כן והכניס אותה לקטלוג תחת הציון **1356**, כאשר היא מתוארת כבהירה, קטנה, קצת מאורכת ועם מרכז שמתבהר מאוד ודי בחדות. הוא הכניס את הגלקסיה גם לקטלוג הכללי של ערפיליות וצבירי כוכבים שפרסם בשנת 1864 תחת הציון **GC 3105** ובשנת 1888 ג'ון דרייר הכניס אותה לקטלוג הכללי החדש, תחת הציון NGC 4564, כאשר היא מתוארת כדי בהירה, קטנה, קצת מאורכת ושמרכזה מתבהר די בחדות. ב-9 במאי 1961 נצפתה בגלקסיה סופרנובה שבהירותה הגיעה בשיאה לבהירות מדרגה 11, דומה לבהירות של כל הגלקסיה.

## תצפית
הגלקסיה נמצאת במרכזו של צביר הבתולה, כ-1.8 מעלות מצפון-מערב לכוכב ρ בבתולה וכ-6.4 מעלות ממערב לכוכב וינדמיאטריקס. כחמישית מעלה מדרום לה נמצאות NGC 4567 ו-NGC 4568, כ-1.1 מעלות ממערב-דרום-מערב לה נמצאת NGC 4503, כ-2.6 מעלות מדרום-מערב לה נמצאת NGC 4442, כ-2.2 מעלות ו-2.8 מעלות ממערב לה נמצאות בהתאמה NGC 4429 ו-NGC 4371, כ-1.7 מעלות מצפון-מערב לה נמצאת M87, כאשר מעבר לה באותו הכיוון, בין 2.6 מעלות ו-3 מעלות מ-NGC 4564, נמצאות גם NGC 4438, NGC 4435, M86 ו-M84. מצפון ל-NGC 4564 נמצאות כ-1.1 מעלות וכ-1.7 מעלות בהתאמה M89 ו-M90, ומעבר להן, כ-3 מעלות מצפון ל-NGC 4564 נמצאת M91. כחצי מעלה מצפון-מזרח ל-NGC 4564 נמצאת M58 ושתי מעלות מעבר לה באותו הכיוון נמצאת NGC 4654. כ-1.4 מעלות וכ-1.8 מעלות ממזרח לה נמצאות בהתאמה M59 ו-M60, וכמעלה וחצי מדרום-מזרח לה נמצאת NGC 4596, כולן גלקסיות השייכות גם כן לצביר הבתולה.

## תכונות
אורכה הזוויתי של NGC 4564 הוא כ-3.5 דקות קשת, שממרחקה שקול לקוטר של מעט יותר מ-50,000 שנות אור, או מעט יותר מחצי הקוטר של שביל החלב. מסתה מוערכת בכ- מסות שמש, כעשירית ממסת שביל החלב, כאשר כ-70% ממנה או כ- מסות שמש, היא מסת הכוכבים שבגלקסיה. בנוסף יש בה גם כמות קטנה מאוד של מימן אטומי ומימן מולקולרי, שכמותם המשותפת מוערכת בפחות מ- מסות שמש, כך שבסך הכל כמות המימן החופשי בגלקסיה היא פחות מחצי אלפית של מסתה הכוללת. כתוצאה מהמחסור במימן, קצב יצירת הכוכבים החדשים בגלקסיה נמוך מאוד ומוערך בכ-1.6 מאיות של מסת שמש בשנה או במסת שמש בכ-63 שנים, ובהתאם לכך אוכלוסיית הכוכבים בגלקסיה זקנה מאוד עם גיל ממוצע של כ-11.8 מיליארד שנים ומתכתיות נמוכה יחסית של כ-78% מהמתכתיות של השמש. נראה שבליבת הגלקסיה נמצא חור שחור על-מסיבי עם מסה של כ- מסות שמש, שכבידתו גורמת להאצת החומר שסביבו ולחימומו וכתוצאה מכך לבהירות הניכרת של מרכז הגלקסיה. את הגלקסיה מקיפה מערכת גדולה של צבירים כדוריים שמספרם מוערך בלמעלה מ-200.

## קישורים חיצוניים

* 

## הערות שוליים

קטגוריה:גלקסיות אליפטיות
קטגוריה:קבוצת הכוכבים בתולה
קטגוריה:צביר הבתולה
קטגוריה:הקטלוג הכללי החדש
טיסלוץ

**טיסלוץ** (בהונגרית: **Tiszalúc**) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית טיסלוץ נמצאת בירידה שנים רבות מ-5,707 תושבים בשנת 2003 עד 4,796 תושבים בשנת 2018 (ירידה של כ-16%).

## הקהילה היהודית
יהודים התיישבו בכפר בתחילת המאה ה-18 ובמקום היו בית כנסת, חברה קדישא ובית קברות.

בתקופת מלחמת העולם השנייה הופקעו אדמות חקלאיות מידי יהודים ונאסרה אספקת סחורה לסוחרים היהודים. כמה משפחות יהודיות גורשו לקמניץ-פודולסקי שבאוקראינה בהיותם חסרי אזרחות הונגרית, שם נרצחו עם עוד כ-20,000 יהודים בידי חיילים הונגרים ובידי הנאצים.

בשנת 1942 גויסו 25 מיהודי טיסלוץ לעבודות כפייה, והועסקו בעבודות ביצורים ושירותים, כסיוע לצבא הונגריה שלחם לצד הגרמנים בחזית המזרח.

באפריל 1944 כמה שבועות אחרי כניסת הצבא הגרמני להונגריה, הועברו יהודי טיסלוץ לגטו שאטוראליאויהיי, והוחזקו בתנאי צפיפות ורעב קשים. כעבור זמן שולחו כל יושבי הגטו למחנה ההשמדה אושוויץ.

אחרי המלחמה חזרו לכפר 23 יהודים ששרדו, חיי הקהילה לא חודשו. בניין בית הכנסת שימש את תושבי הכפר הנוצרים כדיר חזירים.

ובשנת 1963 כבר לא נותרו יהודים בטיסלוץ.

## לקריאה נוספת
*טיסאלוץ בפנקס הקהילות הונגריה, עמוד 320–321
*טיסא-לוץ, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 181. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

*  
* הכפר באתר הלשכה המרכזית לסטטיסטיקה ההונגרית 
* 
* קהילת טיסלוץ באתר בית התפוצות
* דף הקהילה של טיסלוץ במפקד קהילות הונגריה.

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:קהילות יהודיות שהושמדו בשואה
קוימבטור

**קוימבטור** (בהינדי: **कोयंबतूर**, בטמילית: **கோயம்புத்தூர்**, במליאלאם: **കോയമ്പത്തൂർ**, בגוג'ראטית: **કોઇમ્બતુર**, בקאנדה: **ಕೊಯಂಬತ್ತೂರು**, במרטהי: **कोइंबतूर**, בסנסקריט: **कोयम्बत्तूरु**, בטלוגו: **కోయంబత్తూరు**) היא עיר גדולה בהודו.

## גאוגרפיה
העיר נמצאת במחוז קוימבטור שבמדינת טמיל נאדו, בחלק הדרומי של המדינה,  ק"מ מדרום לבירה ניו דלהי. קוימבטור ממוקמת  מטרים מעל פני הים ומספר התושבים בעיר הוא . יישנם בסך הכל 1,461,139 מיליון תושבים באזור קוימבטור רבתי.

פני השטח באזור קוימבטור הם שטוחים. הנקודה הגבוהה ביותר בקרבת העיר נמצאת בגובה  מטרים מעל פני הים,  ק"מ צפונית-מערבית לקוימבטור. האזור שמשתרע מסביב לקוימבטור מאופיין בצפיפות אוכלוסייה גבוהה, עם  תושבים לקמ"ר.
קוימבטור הוא היישוב הגדול ביותר באזור. האזור סביב קוימבטור מורכב ברובו מאדמות חקלאיות.

הטמפרטורה הממוצעת השנתית באזור היא  מעלות צלזיוס. החודש החם ביותר הוא מרץ, כאשר באותו החודש הטמפרטורה הממוצעת היא  מעלות צלזיוס, והחודש הקר ביותר בשנה הוא נובמבר, כאשר באותו החודש הטמפרטורה הממועצת היא  מעלות צלזיוס. כמות המשקעים השנתית הממוצעת היא  מילימטרים. החודש הגשום ביותר בשנה הוא אוקטובר, כאשר ממוצע המשקעים בחודש זה הוא  מ"מ והחודש היבש ביותר בשנה הוא ינואר, כאשר ממוצע המשקעים בחודש זה הוא .

ענפי התעשייה העיקריים בעיר - תעשיית הטקסטיל, מכונות טקסטיל, מטחנות אלקטרוניות, משאבות מוטוריות, סריגים, ותכשיטים.

## ערים תאומות
* 
* 

## קישורים חיצוניים

* 
* 

## הערות שוליים

קטגוריה:טמיל נאדו: ערים
אנאבל אפסיון

**ג'יין אנאבל אפסיון** (באנגלית: **Jane Annabelle Apsion**; נולדה ב-17 בספטמבר 1960) היא שחקנית אנגלייה, המוכרת בעיקר מהופעתה בתפקיד מוניקה גאלאגר בסדרת הדרמה הקומית "לגדול בלי בושה", ג'וי וילטון בסדרה "Soldier Soldier" ובדמות ויולט באקל בסדרה "מיילדת".

## ביוגרפיה
אפסיון נולדה בהאמרסמית' שבלונדון. בנוסף לסדרה "לגדול בלי בושה" היא ידועה מהופעותיה בתפקיד קירסטי בסיטקום "My Good Friend", בוורלי בסדרה "האגמים", פטרישה הילמן באופרת הסבון "קורוניישן סטריט", וגברת ביץ' בסרט "Goodnight Mister Tom" של מישל מגוריאן. בסדרה "רציחות במידסומר" גילמה שתי דמויות בשני פרקים שונים "Death in Chorus" ו-"Dead Man's 11". ב-1996 שיחקה בדוקו-דרמה אודות אסון הילסבורו שהתרחש ב-1989. עוד השתתפה בפרק בסדרה "לואיס" ושיחקה בתפקיד קטן בסיטקום "In with the Flynns". ב-2013 ו-2014 הופיעה בסדרה "The Village" של ה-BBC לצדה של מקסין פיק.

ב-2001 שיחקה אפסיון לצדם של ג'וני דפ, הת'ר גראהם ורובי קולטריין בסרט "ממעמקי הגיהנום" בתפקיד פולי ניקולס הקורבן הראשון של ג'ק המרטש. עוד בקולנוע השתתפה בסרטים "רווק פלוס ילד", "אזור מלחמה", "לוליטה", "This Year's Love", ובסרט "המבצר האחרון".

בין השנים 2004 ל-2006 הופיעה אפסיון פעמים אחדות בסדרה "לגדול בלי בושה", וב-2007 בעונה הרביעית החלה להופיע בסדרה בתפקיד קבוע. ב-2008 עזבה את הסדרה, והפרק האחרון בהשתתפותה שודר מרץ 2009. היא חזרה לגלם את התפקיד ב-2011 בעונה השמינית, וב-2013 בעונה ה-11 והאחרונה.

ב-2008 וב-2009 השתתפה אפסיון כחברת צוות אורחת בתוכנית האירוח "The Wright Stuff".

ב-2014 גילמה אפסיון את אנט ווקר בפרק בסדרה הבלשית "Suspects". ב-2013 שיחקה במספר פרקים בסדרה "דוק מרטין" בתפקיד גג'ניפר קרדיו. ב-2015 החלה להופיע בתפקיד ויולט גי (ואחר כך באקל) בסדרת הדרמה "מיילדת".

### חיים אישיים
אפסיון למדה בגודלמינג קולג' שבאוניברסיטת ויילס. היא שותפה ליצירה של שיטת "Rosen Method Bodywork" שעוסקת ברפואה אלטרנטיבית. היא מתגוררת בהמפסטד.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בריטיות שנולדו ב-1960
קטגוריה:בריטים שנולדו ב-1960
ירון פינק

**ירון פינק** (נולד ב-21 ביוני 1960) הוא דוגמן ישראלי.

## ביוגרפיה
פינק נולד וגדל בנווה מונסון. מעט לפני שירותו הצבאי החל לדגמן, לאחר שרנה שיינפלד המליצה עליו לתחום, והעבודה הראשונה שלו הייתה לחברת הבגדים "בגד-עור". הוא שירת ביחידה סודית ועבד תקופה במשרד הביטחון.

ב-1985 דגמן לחברת "לאופרד".

ב-1987 החל לעסוק בעבודות דוגמנות באירופה, בין היתר עבור הוגו בוס, ארמאני וולנטינו, וכיכב על שערי עשרות מגזינים, הוא גם הוביל את הקמפיין של ז'אנפרנקו פרה, הוא התגורר שש שנים בפריז, שנה במילאנו ושלוש שנים ביפן.

הוא יזם את עמותת דוגמני ישראל, הפועלת למען זכויות הדוגמנים בישראל.

ב-2003 שיחק בסרט "פגישה עיוורת" לצד שירז טל.

בהמשך למד רפואה מזרחית ביפן. התמחה בשיאצו רפואי ודיקור יפני. ב-2010 סיים לימודי הסמכה באינטגרציה מבנית עם תומאס מאייר, מחבר רב המכר Anatomy Trains.

פינק היה נשוי לדוגמנית ביאטריס גייר ולהם בת. לאחר מכן נישא בשנית לקלאודיה ונולדו להם שני ילדים.

## קישורים חיצוניים

* 
* 
* 
* 

## הערות שוליים

קטגוריה:דוגמנים ישראלים
קטגוריה:ישראלים שנולדו ב-1960
אמריקנה (ספר)

**אמריקנה** (באנגלית: **Americanah**) הוא הרומן השלישי של הסופרת הניגרית צ'יממנדה נגוזי אדיצ'יה, שיצא לאור ב-2013 ותורגם לעברית על ידי גיל שמר להוצאת מחברות לספרות ב-2015. הספר מגולל את סיפורה של צעירה מבריקה ששמה איפמלו ומלווה אותה מנעוריה בניגריה, דרך ההגירה שלה לארצות הברית לצורך לימודים אקדמיים וכלה בהחלטה לשוב הביתה. הספר מתוכנן לעבור עיבוד לסדרת טלוויזיה בכיכובה של לופיטה ניונגו.

## תקציר העלילה
עלילת הספר מתפרשת על פני שלוש יבשות. איפֵמֵלוּ ואוֹבּינזֶה, תלמידי תיכון בלאגוס, מתאהבים. בניגריה שלהם שולטת דיקטטורה צבאית, ומי שיכול בורח ממנה. איפמלו — יפה ובוטחת בעצמה — נוסעת ללמוד באמריקה. היא חווה מפלות וניצחונות, מוצאת ומאבדת מערכות יחסים וקשרי ידידות, ולאורך כל אותה תקופה רובץ עליה עולו של משהו שמעולם לא חשבה עליו במולדתה: גזע. אובינזה קיווה להצטרף אליה, אך אמריקה שלאחר אסון התאומים מסרבת להעניק לו אשרת כניסה, והוא שוקע בחיים מסוכנים כשוהה לא חוקי בלונדון. בחלוף השנים הוא איש עשיר בניגריה הדמוקרטית זה מקרוב, ואילו איפמלו נוחלת הצלחה ככותבת בלוג פוקח עיניים על גזע באמריקה. איפמלו חוזרת לבסוף לניגריה ופוגשת באובינזה שוב.

## שם הספר
"אמריקנה" הוא כינוי היתולי, ביקורתי, שאותו משייכים ניגרים לבני עמם ששבו משהות ממושכת בארצות הברית (או באנגליה), שתי ארצות שהן מחוזות חפץ נכספים. זהו כינוי שמביע זלזול בהתנהגויות "מערביות" שנחשבות חוצפה וגסות רוח לעומת הנימוסים הניגריים ונטען שניגרים ששוהים זמן רב מחוץ לניגריה מאמצים התנהגויות כאלו, למשל בניגריה אם מישהו מעניק לחברו סיוע כספי, הוא מקפיד לעשות זאת כמעט בחשאי, כדי לחסוך מהמקבל מבוכה. ניגרי שאימץ לעצמו התנהגויות מערביות מגיש את הכסף ומציע לחברו למנות את השטרות. מנקודת מבט ניגרית זהו מעשה שלא יעשה.

## פרסים והוקרה
הספר נבחר כאחד מ-10 הספרים הטובים ביותר לשנת 2013 על ידי עורכי The New York Times Book Review. הספר זכה בפרס "National Book Critics Circle Award" ב־2013 והיה מועמד לפרס לסיפורת מאת נשים ב־2014 שבו זכתה דונה טארט

במרץ 2017 נבחר "אמריקנה" לספר שחייבים לקרוא כאשר חמישים אלף איש בניו יורק הצביעו לראשונה ברחבי העיר בפרויקט שנקרא "ספר אחד, ניו יורק אחת" כחלק מיוזמת קריאה קהילתית המעודדת את כל תושבי העיר לקרוא את אותו ספר. תושבי ניו יורק שבחרו באמריקנה יכלו לקרוא אותו בחינם במשך 90 יום, באינטרנט, להאזין לו בגרסה מוקלטת, או לשאול אותו מהספריות הרבות הפזורות ברחבי העיר. כמו כן נערכו בניו יורק אירועים שונים, הקשורים בספר.

## לקריאה נוספת
* 
* פרק ראשון מתוך הספר באתר "עברית"

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ספרות אפריקאית
קטגוריה:ספרות פמיניסטית
קטגוריה:ספרי 2015
קטגוריה:ספרי הוצאת מחברות לספרות
קטגוריה:ספרות ניגרית
ארלו

**ארלו** (בהונגרית: **Arló**) הוא כפר במחוז בורשוד-אבאוי-זמפלן שבצפון מזרח הונגריה. דרומית לעיר אוזד. כמו כפרים רבים באירופה גם אוכלוסיית ארלו נמצאת בירידה שנים רבות מ-3,924 תושבים בשנת 1990 עד 3,447 תושבים בשנת 2020 (ירידה של כ-12%).

## יהודי ארלו
בארלו חיו מעט יהודים ובמקום קיים בית קברות יהודי.
משנת 1901 היו יהודי הקהילה כפופים לקהילת אוזד. בשנת 1944 תושבים יהודיים מהכפר נרצחו בשואה ומונצחים באנדרטה באוזד.

## יישובים תאומים
* Hnúšťa, סלובקיה
* קורונד, רומניה
* ברטקיה, סלובקיה

## קישורים חיצוניים

*  
* הכפר באתר הלשכה המרכזית לסטטיסטיקה ההונגרית 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
צ'רניי

**צ'רניי** (בהונגרית: **Csernely**) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית צ'רניי נמצאת בירידה שנים רבות מ-1,091 תושבים בשנת 1990 עד 701 תושבים בשנת 2021 (ירידה של כ-30%).

## יהודי צ'רניי
בכפר חיו מעט יהודים ובמקום יש בית קברות יהודי.
תושבים יהודיים מהכפר נרצחו בשואה ומונצחים באנדרטה באוזד.

## ילידי המקום

* **ינה קלמר**, במקור **ינה הרמן** (בהונגרית: **Kalmár Jenő**; צ'רניי, 28 בדצמבר 1873 – ברטיסלאבה, 21 באוקטובר 1937) היה חוקר יבשת אפריקה יהודי-הונגרי, אספן אתנוגרפי.

## קישורים חיצוניים

* 
* הכפר באתר הלשכה המרכזית לסטטיסטיקה ההונגרית 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:קהילות יהודיות שהושמדו בשואה
אניטה טיגפן פרי

**אניטה טיגפן פרי** (באנגלית: **Anita Thigpen Perry**; נולדה ב-5 במאי 1952) היא רעייתו של ריק פרי, מזכיר האנרגיה של ארצות הברית. הייתה הגברת הראשונה של טקסס, כאשר פרי היה מושל טקסס בשנים 2000–2015, תקופת הכהונה הארוכה ביותר של "הגברת הראשונה של טקסס".

## ביוגרפיה
פרי נולדה בעיר האסקל שבטקסס כצעירה מבין ארבעה ילדים של רופא משפחה ועקרת בית, אביה לחם במלחמת העולם השנייה וזכה במספר מדליות כולל כוכב הארד.

היא למדה שנה באוניברסיטת טקסס טק אך מכיוון שלא היה באוניברסיטה חוג לסיעוד עברה ללמוד באוניברסיטת מערב טקסס (A&M West Texas A&M University), שם עשתה תואר בסיעוד והוסמכה כאחות.

ב-1982 נישאה לריק פרי איתו למדה יחד מבית הספר היסודי, לזוג נולדו שני ילדים.

היא עבדה כאחות במשך שבע עשרה שנה במספר מחלקות וביניהן כירורגיה, רפואת ילדים וטיפול נמרץ.

באוקטובר 2000 אותה שנה אירחו היא ובעלה את כנס טקסס לנשים (Texas Conference for Women) הראשון העוסק בפיתוח נשים בתחום המקצועי, הבריאותי והאישי.

בדצמבר 2000 נבחר בעלה למושל טקסס ועם התחלת כהונתה כגברת בראשונה של טקסס עזבה את עבודתה.

ב-2008 המרכז הרפואי של אוניברסיטת טקסס טק נקרא על שמה ובנוסף הוקמו גם שתי תרומות למלגות על שמה.

ב-2011 כשבעלה הודיע על התמודדתו לנשיאות ארצות הברית היא לקחה חלק פעיל בקמפיין הבחירות שלו.

## קישורים חיצוניים

*  

## הערות שוליים

קטגוריה:אמריקאים ילידי טקסס
קטגוריה:הגברות הראשונות של טקסס
קטגוריה:אחיות אמריקאיות
קטגוריה:אמריקאיות שנולדו ב-1952
קטגוריה:אמריקאים שנולדו ב-1952
סלע טת'ר

**סלע ת'טר** (באנגלית: **Tether Rock**; מילולית: "סלע הקולר" או "הסלע הקשור") הוא צוק סלע בולט המצוי 1.9 קילומטרים צפונית לרכס לינדסטרום בהרי דרווין שבאנטארקטיקה. 

הצוק מסמל את קצהו הצפוני של מדרון הקרח אקסס, המשמש מעבר דרך מפל הקרח סירקל לקרחון דרווין העליון.  

## היסטוריה
### מקור השם

הסלע נקרא בשם זה, בשל היותו מחובר או קשור לרכס לינדסטרום במתלול קרח, דמוי קולר.

## קישורים חיצוניים

* סלע טת'ר באתר הסקר הגאולוגי של ארצות הברית
* סלע טת'ר באתר הגאזט האנטארקטי של ממשלת אוסטרליה
* סלע טת'ר באתר הגאזט האנטארקטי המשווה SCAR

## הערות שוליים

טת'ר
טת'ר
טירת קרפילי

**טירת קרפילי** (בוולשית: **Castell Caerffili**) היא טירה ולשית מהמאה ה-13 הממוקמת בעיירה קרפילי, מספר קילומטרים צפונית לקארדיף, דרום ויילס.

ביצורי הטירה משלבים גופי מים מלאכותיים ומערכת סכרים וחומות נרחבת סביב הטירה, מה שהופך אותה לטירה השנייה בגודלה בממלכה המאוחדת. טירת קרפילי נחשבת לטירה הראשונה באי הבריטי שנבנתה בצורה קונצנטרית. הטירה כיום מנוהלת בידי Cadw הוולשית ומשמשת יעד תיירותי חשוב באזור.

## היסטוריה
הטירה הוקמה במחצית השנייה של המאה ה-13 על ידי הרוזן האנגלי גילברט דה קלר כחלק מהמאמץ האנגלי להשתלט על גלמורגן בדרום ויילס. לאורך תקופת בניית הטירה ובשנים שלאחר מכן, היא הותקפה מספר פעמים על ידי שליטים וולשיים, בהם ל'ואלין אפ גריפיד' ובמהלך המרידות הוולשיות של מאדוג אב ל'ואלין ול'ואלין ברן. עד לאמצע המאה ה-15 הטירה שימשה מעוז כוח חשוב למרשרים ולשליטה האנגלית בדרום ויילס, ב-1486 ירש אותה רוזן פמברוק ומאז החלה בתהליך הזנחה וחוסר שימוש מאחר שמגורים בקארדיף הסמוכה הועדפו על פניה.

לאחר שנים רבות של הזנחה הטירה הגיעה למצב קשה כאשר מספר מגדלים קרסו ואבנים נלקחו על ידי תושבי האזור. ב-1776 משפחת ביוט ירשה את הטירה והקרקעות והחלה בתהליך בלימה של ההרס למבנה הטירה ולאורך השנים ביצעה עבודות תחזוקה ושיפוץ לחלקים ההרוסים. החל מאמצע המאה ה-19 המשפחה התעשרה מאוד מתעשיית הפחם בדרום ויילס, מה שאיפשר לאדוני ביוט להשלים מספר שיפוצים נרחבים שהביאו את הטירה למעמדה הנוכחי, בהם תיקון מערכת הביצורים החיצונית ובניית שער הכניסה המרשים.

בשנת 1950 מרקיז ביוט החמישי העניק את הטירה והאדמות לרשויות הממלכה המאוחדת ובשנות ה-50 וה-60 התבצעו עבודות תחזוקה נרחבות סביב הטירה ומולאו מחדש האגמים המלאכותיים. כיום הטירה מוגדרת כמבנה לשימור מדרגה I והיא מנוהלת על ידי ביצורי הטירה משלבים גופי מים מלאכותיים ומערכת סכרים וחומות נרחבת סביב הטירה, מה שהופך אותה לטירה השנייה בגודלה בממלכה המאוחדת. טירת קרפילי נחשבת לטירה הראשונה באי הבריטי שנבנתה בצורה קונצנטרית. הטירה כיום מנוהלת בידי Cadw והיא פתוחה לציבור הרחב וזוכה למספר רב של מבקרים לאורך השנה.

## גלריה

קובץ:Caerphilly Castle south.jpg|הטירה מכיוון צפון-מערב
קובץ:Inner West Gate, Caerphilly Castle - geograph.org.uk - 1378714.jpg|האולם הגדול והמגורים במרכז הטירה
קובץ:Caerphilly Castle - South-East Tower.JPG|המגדל הדרום-מזרחי הנוטה כלפי חוץ
קובץ:Caerphilly Castle 66.jpg|ביצורי הטירה החיצוניים ושער הכניסה לכיוון צפון


## לקריאה נוספת

* Roger Thomas, **Castles in Wales**, Wales Tourist Board & Automobile Association, 1988.


## קישורים חיצוניים

* 
* עמוד אודות הטירה באתר מועצת השימור הוולשית קדווי.
* אודות הטירה באתר 'טירות ויילס'.
* אודות הטירה באתר 'טירות, מבצרים, קרבות'.
* 

קטגוריה:ערכים שבהם תבנית בריטניקה אינה מתאימה
קרפילי
קטגוריה:ויילס: מבנים רשומים דרגה I
קטגוריה:Cadw
קטגוריה:מונומנטים רשומים
קטגוריה:קרפילי (מחוז)
דניאל הדפי

**דניאל הדפי** (בהונגרית: **Dániel Hadfi**; נולד ב-13 במאי 1982) הוא ג'ודוקא עבר הונגרי אשר התחרה בקטגוריית המשקל עד 100 ק"ג.

## ביוגרפיה

ב-13 בפברואר 2005, זכה הדפי במדליית הזהב הראשונה שלו בתחרות מהסבב העולמי כאשר זכה בטורניר 'World Cup Budapest' לאחר שניצח בגמר את סטושי אישי היפני. באליפות אירופה 2006 שנערכה בטמפרה שבפינלנד, זכה הדפי במדליית כסף לאחר שהגיע לגמר בו הפסיד לרוסלן גסימוב הרוסי. באליפות אירופה שנה לאחר מכן שנערכה בבלגרד, הדפי זכה במדליית הזהב. ברבע הגמר הוא ניצח את דימיטרי פיטרס הגרמני, בחצי הגמר הוא ניצח את אלקו ואן דר חייסט ההולנדי ובגמר גבר על רוסלן גסימוב הרוסי, לו הפסיד בגמר שנה קודם לכן. בפברואר 2007 זכה הדפי במדליית זהב בטורניר פריז היוקרתי (Super World Cup Tournoi de Paris) לאחר שניצח בחצי הגמר את ניידנגין טובשינבאייר המונגולי ובגמר את סרגיי קוקרנקה הבלארוסי.

באליפות העולם בשנת 2007 שנערכה בריו דה ז'ניירו, זכה הדפי במדליית הארד לאחר שניצח חמישה מתוך שישה קרבות. בסיבוב הראשון הוא ניצח את אדלר ולמר האמריקאי, בסיבוב השני הוא ניצח את פרנץ בירקפלנר האוסטרי ובשמינית הגמר הוא ניצח את ויטלי בובון האוקראיני. ברבע הגמר הדפי גבר על זולטן פלקובץ' הסלובקי אך בחצי הגמר הוא הפסיד ללוסיאנו קוראה הברזילאי ונשר לקרב על מדליית הארד. בקרב על הארד הדפי ניצח את אמל מקיץ' הבוסני.

הדפי התחרה באולימפיאדת בייג'ינג 2008 וסיים במקום השביעי כאשר הודח בשלב רבע הגמר לאחר שלושה ניצחונות ושני הפסדים. בסיבוב הראשון הוא ניצח באיפון את מוחמד בן סלח מלוב, בשמינית הגמר הוא ניצח באיפון את פרנק מוסימה הקמרוני וברבע הגמר הפסיד לאסחט ז'יטקייב הקזחי ונשר לקרבות בית הניחומים שם ניצח את אמל מקיץ הבוסני והפסיד לפשמיסלב מטיאשק הפולני.

## קישורים חיצוניים

## הערות שוליים

קטגוריה:ספורטאים הונגרים
קטגוריה:אלופי אירופה בג'ודו
קטגוריה:ג'ודוקא באולימפיאדת בייג'ינג (2008)
קטגוריה:הונגרים שנולדו ב-1982
מונטה קרלו מאסטרס

**מונטה קרלו מאסטרס** הוא טורניר טניס לגברים הנערך בעיירה רוקברון-קאפ-מרטן, צרפת, שסמוכה למונקו. האליפות היא חלק מסדרת טורנירי מאסטרס 1000 של הסבב העולמי לגברים (ATP Tour). הטורניר נערך מדי שנה בסביבות חודשים אפריל-מאי ומשוחק על מגרשי חימר.

אליפות מונטה קרלו לטניס הראשונה נערכה בשנת 1897, והפכה לטורניר "פתוח" ב-1969. לאורך השנים נחשב הטורניר ליוקרתי בסבב הגברים, בדרך כלל בסדרת הטורנירים השנייה בחשיבותה לאחר ארבעת הגראנד סלאמים.

החל משנת 2009, הפך מונטה קרלו ליחיד מבין תשעת טורנירי המאסטרס שבו לא מחויבים הטניסאים בסבב ה-ATP לשחק. עם זאת, רוב השחקנים המובילים עודם בוחרים להשתתף באליפות, בשל הניקוד הגבוה והפרסים הכספיים הנכבדים בהם ניתן לזכות.

רפאל נדאל זכה בתואר שמונה פעמים ברציפות בין השנים 2005 ו-2012, והוא השחקן היחיד שזכה בשמונה תארים רצופים בטורניר כלשהו בסבב. בשנת 2017, בגמר ה-11 שלו מול אלברט ראמוס ויניולאס, הוא זכה בתואר העשירי שלו במונטה קרלו, שיא ב"עידן פתוח". שנה לאחר מכן, נדאל שיפר שיא זה ל-11 זכיות כאשר ניצח בגמר 2018 את קיי נישיקורי.

## פורמט
בטורניר היחידים משחקים 56 טניסאים בשיטת נוק-אאוט של שישה סיבובים, כאשר מבין 56 השחקנים 16 מדורגים (ולכן לא יכולים לפגוש אחד את השני עד לשמינית הגמר). שמונת המדורגים הראשונים מתחילים ישירות בסיבוב השני. בדומה, טורניר הזוגות כולל 24 צמדים המשחקים חמישה סיבובים, וארבעת הזוגות המדורגים ראשונים מתחילים בסיבוב השני.

הטורניר משוחק על מגרשי חימר בקאנטרי קלאב מונטה קרלו שבעיירה רוקברון-קאפ-מרטן, שלמרות שמו אינו נמצא במונטה קרלו ואף לא במונקו. המשחקים נערכים בשני אצטדיונים, מגרש הנסיכים (Court des Princes) המשני ומגרש רנייה השלישי (Court Rainier III) המרכזי, בו 10,200 מושבים.

## רשימת זוכים
בטורניר היחידים החל מ-1969, תחילת העידן הפתוח:

## קישורים חיצוניים

* 

## הערות שוליים

קטגוריה:תחרויות טניס בצרפת
קטגוריה:טורנירים בסבב ה-ATP
קטגוריה:פרובאנס-אלפ-קוט ד'אזור: ספורט
קטגוריה:מונקו: טניס
פין קאלביק

**פין ביורן קאלביק** (בנורווגית: **Finn Bjørn Kalvik**; נולד ב-30 באפריל 1947) הוא זמר ומלחין נורווגי.

## ביוגרפיה
קאלביק נולד בכפר פאבאנג " Fåvang" שבמחוז אופלנד. ב-1952 עברה משפחתו לאוסלו.

הוא פרץ כזמר ב-1969 כשהוציא את שירו "Finne meg sjæl" וב-1971 יצא להיטו "En tur rundt i byen", שמבוסס על השיר "Streets of London".

ב-1975 הוציא את השיר "Ride ranke" המבוסס על שירו של הארי צ'אפין "Cat's in the Cradl".

ארבעת האלבומים הראשונים שהוציא זכו להצלחה בנורווגיה והגיעו לראש טבלת ההשמעות. אלבומו "Kom ut kom fram" שיצא ב-1979 ואלבומו "Natt og dag" שיצא ב-1981 הופקו על ידי חבר להקת אבבא בני אנדרסון.

עם שירו "Aldri i livet" זכה ב"מלודי גראנד פיקס" הנורווגי וייצג את נורווגיה באירוויזיון 1981. על אף שקיבל בתחרות 0 נקודות, זכה השיר להצלחה בנורווגיה ואף הוקלטה גרסה שלו אנגלית.

ב-1987 התמודד פעם נוספת ב"מלודי גראנד פיקס" והגיע למקום הרביעי.

## קישורים חיצוניים

* 

## הערות שוליים

קטגוריה:זמרים נורווגים
קטגוריה:משתתפי מלודי גרנד פרי
קטגוריה:נציגי נורווגיה באירוויזיון
קטגוריה:משתתפי אירוויזיון 1981
קטגוריה:נורווגים שנולדו ב-1947
ארכיון המוזיקה של גרמניה

**ארכיון המוזיקה של גרמניה** (בגרמנית: **Deutsches Musikarchiv**) הוא מרכז המוזיקה המוקלטת והמודפסת של גרמניה ומרכז הביבליוגרפיה המוזיקלית של גרמניה.
## היסטוריה
הארכיון נוסד במערב גרמניה בשנת 1970 במטרה לאסוף ולרכז את כל יצירות המוזיקה שיצאו במדינה וכחלק מהארכיון הלאומי של גרמניה.

המקום מכיל אוספים עוד מהמאה התשע עשרה וביניהם מוזיקה דיגיטלית מודרנית וגלילי פטיפונים.

משנת 2000 המקום אחראי גם על "GEMA", ארגון זכויות היוצרים של גרמניה. הוא מהווה עתה חלק של הספרייה הלאומית של גרמניה.

כל מוציא לאור יצירה מוזיקלית בגרמניה מחויב למסור על פי החוק שניים מעותקיה אל הארכיון.

בשנת 2010 עבר הארכיון לעיר לייפציג.

## קישורים חיצוניים

קטגוריה:גרמניה: ארכיונים
קטגוריה:ארכיוני מוזיקה
קטגוריה:לייפציג
קלי וורד

**קלי וורד** (באנגלית: **Kelly Ward**; נולד ב-17 בנובמבר 1956) הוא שחקן אמריקאי.

## ביוגרפיה
וורד נולד בסן דייגו ושיחק בתיאטרון המקומי של סן דייגו.

הופעתו הראשונה בטלוויזיה הייתה ב-1976 כששיחק בסרט "הנער בבועת הפלסטיק" (The Boy in the Plastic Bubble), לאחר מכן הופיע בפרק של סדרת הפשע "CHiPs" ובסרט "Deadman's Curve".

ב-1978 כיכב בסרט גריז בתפקיד "פוטזי", תפקידו לא היה במחזמר המקורי ונוצר במיוחד עבורו.

ב-1980 גילם את טוראי ג'ונסון בסרט האדומה הגדולה ה-1.

ב-1981 שיחק בסרט "חליפת זוט" המהווה איבוד קולנוע למחזה של ברודוויי.

ב-1983 שיחק בפרק בעונה השלישית של מגנום, בלש פרטי.

הוא דיבב במספר סדרות טלוויזיה מצוירות וביניהן מועדון החברים של מיקי מאוס.

הוא גם לימד בחוג לתיאטרון באוניברסיטת דרום קליפורניה.

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:אמריקאים שנולדו ב-1956
דומהאזה

**דומהאזה** (בהונגרית: **Domaháza**) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית דומהאזה נמצאת בירידה שנים רבות מ-1,065 תושבים בשנת 1990 עד 750 תושבים בשנת 2020 (ירידה של כ-30%).

בכפר חיו מעט יהודים לתקופת זמן מוגבלת ומשנת 1901 היו כפופים לקהילה היהודית באוזד. בשנת 1944 תושבים יהודיים מהכפר נרצחו בשואת יהודי הונגריה ומונצחים באנדרטה באוזד.

## קישורים חיצוניים

* 
* הכפר באתר הלשכה המרכזית לסטטיסטיקה ההונגרית 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
פרקשיוק

**פרקשיוק** (בהונגרית: **Farkaslyuk**) הוא כפר במחוז בורשוד-אבאוי-זמפלן שבצפון מזרח הונגריה. עד שנת 1999 היה הכפר חלק מאוזד.

כמו יישובים רבים באירופה, גם בפרקשיוק מספר התושבים נמצא בירידה. כך, בשנת 2000 היו בכפר 1,882 תושבים ובשנת 2020 רק 1,762.

## קישורים חיצוניים

* 
* הכפר באתר הלשכה המרכזית לסטטיסטיקה ההונגרית 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
הנגון

**הנגון** (בהונגרית: **Hangony**) הוא כפר במחוז בורשוד-אבאוי-זמפלן שבצפון מזרח הונגריה. הכפר הוכר רשמית לאחר איחוד בין אלשוהנגון (Alsóhangony - "הנגון תחתית") לפלשהנגון (Felsőhangony - "הנגון עילית"). כמו כפרים רבים באירופה גם אוכלוסיית הנגון נמצאת בירידה שנים רבות מ-1,753 תושבים בשנת 1990 עד 1,509 תושבים בשנת 2020 (ירידה של כ-14%).

## יהודי הנגון
בכפר חיו מעט יהודים. תושבים יהודיים מהכפר נרצחו בשואה ומונצחים באנדרטה באוזד.

## קישורים חיצוניים

* 
* הכפר באתר הלשכה המרכזית לסטטיסטיקה ההונגרית 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
קטגוריה:יישובים שהוקמו ב-1939
קישיקאטור

**קישיקאטור** (בהונגרית: **Kissikátor**) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית דומהאזה נמצאת בירידה שנים רבות מ-386 תושבים בשנת 1990 עד 285 תושבים בשנת 2018 (ירידה של כ-26%).

בכפר חיו מעט יהודים לתקופת זמן מוגבלת ובמקום קיימים שרידים של בית קברות יהודי.

## קישורים חיצוניים

* 
* הכפר באתר הלשכה המרכזית לסטטיסטיקה ההונגרית 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
יוהנס הספלוט קלאבו

**יוהנס הספלוט קלאבו** (בנורווגית: **Johannes Høsflot Klæbo**; נולד ב-22 באוקטובר 1996 באוסלו) הוא גולש סקי למרחקים נורווגי, אלוף אולימפי, בעל 11 מדליות זהב מ-3 אולימפיאדת חורף (פיונגצ'אנג 2018, בייג'ינג 2022 ומילאנו – קורטינה 2026) ואלוף עולם בעל 15 מדליות זהב. הוא הספורטאי בעל מספר מדליות הזהב הרב ביותר במשחקי החורף האולימפיים ושני בהיסטוריה של המשחקים האולימפיים אחרי השחיין מייקל פלפס מארצות הברית (23 מדליות זהב אולימפיות). הוא הספורטאי היחיד שזכה ב-6 מדליות זהב באותה אולימפיאדת חורף.

## ביוגרפיה וקריירה
### 2017: גביע העולם בספרינט ומדליית ארד באליפות העולם
בשנת 2017 הספלוט קלאבו פרץ פריצת דרך ראשונית שניצח בשלושה קטעים בגביע העולם. בנוסף באליפות העולם בלהאטי זכה הספלוט קלבבו במדליית הארד בספרינט בנוסף הוא סיים במקום הרביעי בספרינט הקבוצתי עם אמיל איברסן וסיים במקום ה-15 ב-15 קילומטר בסגנון הקלאסי. הוא סיים את השנה בזכייה בתחרות סיום העונה וסיים את העונה במקום הרביעי בגביע העולם.

### 2018: אלוף אולימפי ומנצח גביע העולם
בתחילת עונת 18–2017 זכה הספלוט קאלבו באליפות הנורדית הפתוחה.

בפברואר 2018 במשחקים האולימפיים זכה קאלבו בשלוש מדליות זהב בספרינט, ובמירוץ שליחים עם דידריק טונסט מרטין יונסורוד סונדבי וסימן הגסטד קרוגר. בספרינט הקבוצתי הוא זכה ביחד עם סונדבי בזהב נוסף. בתחרות הסקיאטלון הוא סיים במקום ה-10 ועל הפודיום היו שלושה נורווגים. בסוף השנה הוא הבטיח את זכייתו בגביע העולם בפעם הראשונה בקריירה.

### 2019: אלוף עולם, מנצח הטור דה סקי וגביע עולם שני
בשנת 2019 השתתף הספלוט קלאבו בפעם הראשונה בקריירה בטור דה סקי, שם  ניצח ב-5 קטעים ובסיכום הכללי. באליפות העולם בחודש פברואר זכה בשלוש מדליות זהב - בספרינט האישי, בספרינט הקבוצתי ביחד עם אמיל איברסן, ובמירוץ שליחים ביחד עם אמיל איברסן, מרטין יונסורוד סונדבי ושיור רוטה.
באליפות סוף העונה, סיים כמנצח בפעם השנייה בקריירה והבטיח לעצמו את גביע העולם בפעם השנייה ברציפות.

### 2021
באליפות העולם באוברסטדוף הספלוט קלאבו זכה בשלוש מדליות זהב בספרינט, בספרינט הקבוצתי עם אריק ואלנס ובתחרות ה-10×4 עם פול גולברג אמיל איברסן והאנס כריסטר הולאנד. בנוסף, סיים במקום הרביעי בתחרות הסקיאתלון. בתחרות ה-50 קילומטר קלאסיק בהתחלה הוכרז כמנצח לאחר שחצה ראשון את קו הסיום, אבל בעקבות היתקלות עם הרוסי אלכסנדר בולשאנוב כמה מטרים לפני קו הסיום, הוחלט לפסול אותו ובסוף זכה חברו לנבחרת אמיל איברסן.

## קישורים חיצוניים

קטגוריה:גולשי סקי למרחקים נורווגים
קטגוריה:אלופים אולימפיים: סקי למרחקים
קטגוריה:אלופי עולם בספורט
קטגוריה:משתתפי אולימפיאדת פיונגצ'אנג (2018)
קטגוריה:משתתפי אולימפיאדת בייג'ינג (2022)
משתתפי אולימפיאדת מילאנו – קורטינה
קטגוריה:זוכי מדליית כסף אולימפית
קטגוריה:זוכי מדליית ארד אולימפית
קטגוריה:נורווגים שנולדו ב-1996
Zotye Z300

**Zotye Z300** היא מכונית משפחתית המוגדרת כמכונית קומפקטית מתוצרת יצרנית הרכב הסינית **Zotye Auto**  (שם רשמי: "Zotye International Automobile Trading Co., Ltd", שם בסינית: "众泰汽车") אשר מיוצרת משנת 2012 ועד היום.

## דגמים
* "1.5".
* "1.6T".

## "Zotye Z300"

* דגם "Zotye Z300" הוצג לראשונה בתערוכת הרכב הבין-לאומית של שאנגחאי בשנת 2012.
* 4 דלתות.
* 5 נוסעים.
* מנוע קדמי.
* מנוע בנזין: 1.5 ליטר, 1.6 ליטר.
* מנוע הנעה קדמית.
* תכולת מכל דלק - 55 ליטר.
* תאוצה בין 0–100 קמ"ש היא 12.9 שניות (מנוע 1.5 ליטר).
* מחיר היחידה מדגם "Zotye Z100" בסין עמד על 62,900-69,900 רנמינבי (2012).

## תמונות

קובץ: Zotye Z300 China 2015-04-06.jpg| דגם "Zotye Z300"
קובץ:Zotye Z300 facelift 03 -- Auto China -- 2014-04-23.jpg | דגם "Zotye Z300", שנת 2014
קובץ:Zotye Z300 01 -- Auto China -- 2014-04-23.jpg | דגם "Zotye Z300", שנת 2014
קובץ:Zotye Z300 facelift 02 -- Auto China -- 2014-04-23.jpg| דגם "Zotye Z300"
קובץ:Zotye Z300 facelift 002.jpg| דגם "Zotye Z300"
קובץ:Zotye Z300 facelift 01 China 2016-04-07.jpg | דגם "Zotye Z300"
קובץ:Zotye Z300 02 China 2015-04-06.jpg| דגם "Zotye Z300"


## ראו גם
* דומי X5
* Zotye T500
* Zotye T700
* Zotye Z100
* Zotye Z500
* Zotye Z700

## קישורים חיצוניים

## הערות שוליים

קטגוריה:דגמי מכוניות שהושקו ב-2012
קטגוריה:מכוניות משפחתיות
Z300
קטגוריה:כלי רכב המיוצרים בסין
זוג נשוי

**זוג נשוי** הוא סרט קולנוע ישראלי משנת 1983 שכתב וביים יצחק צפל ישורון, עם ירון לונדון, מירי פביאן ורות חרל"פ בתפקידים הראשיים. 

העלילה עוסקת בזוג נשוי החווה את משבר אמצע החיים עם עליות וירידות ביחסים ביניהם ובין ילדיהם. בסרט נכללים קטעי סקס וקטע עירום שהיו נועזים לאותה התקופה.

## תקציר העלילה
מיכה קליין (ירון לונדון) הוא עיתונאי בן 43 שעובד בידיעות אחרונות. הוא נשוי בשנית לאביבה (מירי פביאן), בת 38. יש להם שני ילדים משותפים, אסף וליאור. למיכה יש גם בת מתבגרת בת 16, יעל (שרון לרנר) מאשתו הראשונה. מיכה ואביבה נמצאים במשבר גיל 40 ורבים כל הזמן מסיבות שונות: היחס לילדים, יחסה של אביבה ליעל שאינה רואה בה אם, חיי המין המשעממים שלהם ועוד.

מיכה מוצא נחמה בזרועותיה של מאיה (רות חרל"פ) פקידה בת 24 במערכת העיתון שמיכה עובד בו. אביבה מגלה את הקשר הזה, נפגשת עם מאיה ונותנת למיכה אולטימטום להפסיק את יחסיו עם מאיה. המצב משפיע על עבודתו בעיתון ועמיתיו העיתונאים (אמנון דנקנר ודידי מנוסי) מעירים לו כי כתבותיו משעממות וחסרות עניין.

מיכה ואביבה מחליטים ללכת עם הילדים לייעוץ משפחתי. הפסיכולוגית (זיוית אברמסון) מנסה לעזור להם, אך עד מהרה הם מתחילים שוב לריב והעניין מתפוצץ. מיכה נמצא גם בלחץ מאימו (חינה רוזובסקה) שמזכירה לו כי עליו גם לטפל באביו החולה. במסיבה עם חברים הם מתחילים שוב לריב ואביבה בורחת מהבית לחברה.

מיכה נוקט גם באלימות פיזית על מנת להחזירה אך ללא הועיל. הם מחליטים להתגרש והולכים לעורך דין שם מתברר להם שהעניין מסובך. מיכה אורז את חפציו, אך לפני הפרידה הם מקיימים יחסים. מיכה חוכך בדעתו ומחליט להישאר בבית.

## שחקנים

## קישורים חיצוניים

* 
**ביקורות**
* 
* 
* 
קטגוריה:סרטי 1983
קטגוריה:סרטים בעברית
קטגוריה:סרטי דרמה ישראליים
קטגוריה:סרטי יצחק צפל ישורון
קטגוריה:סרטים ישראליים משנת 1983
חרשה (יישוב)

**חרשה** הוא יישוב קהילתי בגוש טלמונים במעמד של התנחלות, המשתייך למועצה אזורית מטה בנימין.

## גאוגרפיה
חרשה ממוקם במערב הרי בנימין, בסמיכות ליישובים טלמון ונריה שבגוש טלמונים. הוא שוכן על פסגת "הר חרשה", המשקיף על כל שפלת החוף, בגובה 767 מטר מעל פני הים. ההר צופה על השפלה ומישור החוף ממערב, ועל רמאללה ממזרח. במורדות ההר נמצא "חורש ירון".

השם חרשה מופיע בספר נחמיה: 

## ארכאולוגיה
ממוזער|250px|מבט פנימי בתוך מרתפי היין בגבעת היקבים

בצד המזרחי של היישוב, בינו ובין עין חרשה, נתגלו מערות קבורה יהודיות. מצד מערב, בדרך העולה אל היישוב, נמצאת גבעת היקבים ובה שרידי יישוב יהודי מתקופת בית ראשון ומתקופת בית שני. באתר נשתמרו רחובות, קירות, בתים, קולומבריום, ומערכת בורות תת-קרקעית הכוללת כ-30 בורות פעמון חצובים בסלע, בתצורת בורות גבעון.

## היסטוריה
בשנת 1997 הקימו תלמידים מישיבת מרכז הרב מאחז במקום. ממשלת אהוד ברק סירבה לסייע בפיתוח אולם סגן שר הביטחון אפרים סנה אישר הקמת מקווה. היישוב התבסס בינואר 1999. לאחר הקמת ממשלת שרון הראשונה, סייע שר הביטחון בנימין בן אליעזר לפיתוח המקום בהמלצת סגן הרמטכ"ל, משה יעלון, שראה בו נקודה אסטרטגית וביקש לשמור על נוכחות יהודית, אזרחית או צבאית.

בשנת 2004 הוקמו שני בתי קבע, ובשנת 2005 שישה בתי קבע נוספים. תנועת "שלום עכשיו" עתרה לבג"ץ ב-22 בספטמבר 2005 בדרישה להרוס את המבנים ולמנוע את אכלוסם. הבקשה נדחתה בגלל הצהרת המדינה כי המבנים כבר מאוכלסים, והדיון בעתירה נמשך מעל 4 שנים. במהלך הדיון טענו תושבי חרשה כי אדמות היישוב נמצאות לקראת סיום הפיכתן מאדמות סקר לאדמות מדינה וכל שנדרש הוא חתימה של שר הביטחון. "שלום עכשיו" טענה מנגד שחלק מהאדמות נמצאות בבעלות פלסטינית פרטית. בהמשך התקבלה טענת תושבי חרשה, והממונה על הרכוש הממשלתי והנטוש באזור יהודה ושומרון הכריז על האדמות שבהן נמצאים המבנים שבהן עסקה העתירה כאדמות מדינה. המדינה השיבה לבג"ץ כי בכוונתה להכשיר את המבנים, ובעקבות כך נדחתה העתירה ביחס למבנים בחרשה.

ב-4 באפריל 2019 מסרה מחלקת ייעוץ וחקיקה במשרד המשפטים חוות דעת משפטית שנכתבה על ידי עו"ד כרמית יוליוס, ראש אשכול נדל"ן, בהסכמת היועץ המשפטי לממשלה אביחי מנדלבליט, המכשירה את דרך הגישה למאחז. משמעותה של חוות דעת זו הייתה שניתן להסדיר את מעמדו החוקי, וניתן יהיה להגיש לו תב"ע.

בתחילת 2020 אושרה התב"ע הראשונה ביישוב ובתוכנית נכללות 258 יחידות דיור. נכון ל-2023 מתגוררות ביישוב כ-70 משפחות.

במרץ 2025 קיבל הקבינט המדיני-ביטחוני החלטה להעניק לחרשה ול־12 יישובים במעמד דומה מעמד עצמאי. בנובמבר 2025 חתם מפקד פיקוד המרכז אבי בלוט על צו המעניק לחרשה מעמד של יישוב עצמאי.

## תיירות
בחרשה ממוקמת "תצפית גג הארץ" ממנה ניתן להשקיף על מישור החוף מחדרה ועד אשדוד. מחרשה ניתן לצאת למסלולי הליכה למעיין טלמון ולגבעת היקבים.

## מאפייני הקהילה
היישוב הוא יישוב תורני לאומי. רב היישוב הוא הרב יאיר רמר, בנו של הרב אברהם רמר. בחרשה נמצאת ישיבה תיכונית, "ישיבה לצעירים חרשה", בראשות הרב אורי שטטנר.

בשנת 2024 נמצא היישוב חרשה בראש טבלת תורמי הכליה לנפש בישראל.

## גלריית תמונות


קובץ:DJI 01L79.jpg|חרשה במבט מהאוויר מכיוון מזרח צופה אל מישור החוף

קובץ:Harasha.jpg|תחנת הכוח באשדוד כפי שנראית מחרשה
קובץ:Harasha1.jpg|תחנת הכוח בחדרה כפי שנראית מחרשה


## קישורים חיצוניים

* 

## הערות שוליים

*
קטגוריה:מועצה אזורית מטה בנימין
קטגוריה:התנחלויות ביהודה ושומרון
קטגוריה:גוש טלמונים
קטגוריה:יישובים שהוקמו ב-1997
קטגוריה:טלמון
קטגוריה:מאחזים שהוסדרו
Zotye Z500

**Zotye Z500**, קרויה גם" **Zotye Z560**) היא מכונית משפחתית גדולה מתוצרת יצרנית הרכב הסינית **Zotye Auto**  (שם רשמי: "Zotye International Automobile Trading Co., Ltd", שם בסינית: "众泰汽车") אשר מיוצרת משנת 2014 ועד היום

## "Zotye Z500"
, 
* דגם "Zotye Z500" הוצג לראשונה בתערוכת הרכב הבין-לאומית של שאנגחאי בשנת 2014, 
* 4 דלתות.
* 5 נוסעים.
* מנוע קדמי.
* מנוע בנזין: 1.5 ליטר
* מנוע הנעה קדמית.
* מחיר היחידה מדגם "Zotye Z100" בסין עמד על 75,800-140,800 רנמינבי (שנת 2014)

## גרסה חשמלית
דגם "Zotye Z500 EV" אשר מיוצר משנת 2014 מיוצר ב-3 גרסאות: מנוע חשמלי לטווח 200 ק"מ, 250 ק"מ, 330 ק"מ. 

הספק המנועים החשמליים נע בין 72-95 קילו-ואט.

מחיר היחידה לדגמים החשמליים עמד על 199,900-229,000 רנמינבי (שנת 2014)

## תמונות

קובץ:Zotye Z500 China 2016-03-29.jpg | דגם "Zotye Z500"
קובץ:Zotye Z500 02 China 2015-04-06.jpg| דגם "Zotye Z500"
קובץ:Zotye Z500 China 2015-04-06.jpg| דגם "Zotye Z500"
קובץ:Zotye Z560 rear.jpg| דגם "Zotye Z500"


## ראו גם
* דומי X5
* Zotye T500
* Zotye T700
* Zotye Z100
* Zotye Z300
* Zotye Z700

## קישורים חיצוניים

* אתר Zotye Auto

## הערות שוליים

קטגוריה:דגמי מכוניות שהושקו ב-2014
קטגוריה:מכוניות משפחתיות גדולות
Z500
קטגוריה:כלי רכב המיוצרים בסין